ວີດີໂອ ຂອງກຸ່ມ ລັດອິສລາມ ສະແດງ ໃຫ້ເຫັນ ເຖິງການກໍ່ ຄວາມຮຸນແຮງ ໃນ ອັຟການິສຖານ
ວີດີໂອຂອງກຸ່ມລັດອິສລາມ ເມື່ອໄວໆມານີ້​ ສະແດງໃຫ້ເຫັນວ່າ ມີຜູ້ຊາຍຄົນນຶ່ງ ໄດ້ຖືກຕັດຄໍ ແລະສອງຄົນ ຖືກຍິງໃນໄລຍະເຜົາຂົນ ຈາກຫົວດ້ານຫຼັງ.
ພວກຈົງຮັກພັກດີຕໍ່ກຸ່ມລັດອິສລາມຫຼື IS ໃນປະເທດອັຟການິສ ຖານ ໄດ້ນຳວີດີໂອໃໝ່ ອອກເຜີຍແຜ່ ໃນວັນສຸກມື້ນີ້ ທີ່ສະແດງ ໃຫ້ເຫັນເຖິງການໂຈມຕີດ້ວຍລະເບີດລົດສະຫຼະຊີບໃສ່ດ່ານຮັກ ສາຄວາມປອດໄພແຫ່ງໜຶ່ງ ຂອງອັຟການິສຖານ ແລະການກະ ທຳຄວາມຮຸນແຮງອີກຫຼາຍຢ່າງຮວມທັງໃນປະເທດປາກິສຖານ ທີ່ຢູ່ໃກ້ຄຽງນຳດ້ວຍ ວິດີໂອທີ່ອ້າງວ່າ ແມ່ນຂອງພວກ IS ໄດ້ຖືກເປີດເຜີຍ ຕໍ່ບັນດາ ນັກຂ່າວ ມີຊື່ວ່າ “Khurasan ຫຼືຂຸມຝັງສົບ ຂອງພວກນອກສາ ສະໜາ” ທີ່ສະແດງໃຫ້ເຫັນພາບ ຂອງພວກຫົວຮຸນແຮງດັກສະ ກັດໂຈມຕີຂະບວນລົດຂອງກອງກຳລັງຮັກສາຄວາມປອດໄພປາກິສຖານທີ່ເດີນທາງຜ່ານ ຮ່ອມພູ ການຍິງປະທະກັນ ກັບກຳລັງຮັກສາຄວາມປອດໄພຢູ່ແຫ່ງອື່ນໆ ແລະການໂຈມຕີ ດ້ວຍລະເບີດແຄມຖະໜົນ 2 ຄັ້ງໃສ່ລົດຂອງລັດຖະບານອັຟການິສຖານ ອີງຕາມຂໍ້ຄວາມ ອະທິບາຍໃນພາສາ Pashto ຊາຍຄົນໜຶ່ງໄດ້ຖືກຕັດຫົວແລະອີກ 2 ຄົນຖືກຍິງໃນໄລຍະເຜົາຂົນຈາກດ້ານຫຼັງຂອງຫົວ ວີດີໂອເວົ້າວ່າ ການກໍ່ຄວາມຮຸນແຮງ ໄດ້ຖືກນຳມາໃຊ້ ໃນພາກຕາເວັນອອກຂອງອັຟກາ ນິສຖານ ທີ່ແຂວງ Logar Nangarhar ແລະ Paktik ໃກ້ກັບເຂດຊາຍແດນປາກິສຖານ ໃນຕອນຈົບຂອງວີດີໂອ ຜູ້ຊາຍຄົນໜຶ່ງໄດ້ກ່າວອຳລາ ຕໍ່ພວກໝູ່ຫົວຮຸນແຮງກ່ອນຈະຂັບ ລົດກະບະທີ່ບັນທຸກລະເບີດ ແລະແລ່ນເຂົ້າໄປໃນຄ້າຍທະຫານບົກແຫ່ງນຶ່ງ ຂອງອັຟກາ ນິສຖານ ການລະເບີດຂະໜາດແຮງໄດ້ສົ່ງແປວຄວັນຂະໜາດໃຫຍ່ຂຶ້ນສູ່ທ້ອງຟ້າເຊິ່ງເຫັນໄດ້ຊັດ ເຈນວ່າ ສະຖານທີ່ທັງໝົດ ຊຶ່ງຕັ້ງຢູ່ໃນເມືອງ Azra ແຂວງ Logar ໄດ້ຖືກທຳລາຍໝົດ ຄວາມເຊື່ອຖືໄດ້ຂອງວິດີໂອ ແລະວັນເວລາທີ່ໄດ້ເກີດຄວາມຮຸນແຮງນັ້ນ ແມ່ນບໍ່ສາມາດ ຢືນຢັນໄດ້ໃນທັນທີເທື່ອ